b'\n_START_ARTICLE_\nBra\xc4\x8d\n_START_SECTION_\nPodnebje\n_START_PARAGRAPH_\nKlima na otoku je zelo ugodna. Srednje januarske temperature nihajo od 4,9\xc2\xa0\xc2\xb0C  (Pra\xc5\xbenice) do 7,4\xc2\xa0\xc2\xb0C_NEWLINE_(Sutivan); julijska pa od 22,9\xc2\xa0\xc2\xb0C (Nere\xc5\xbei\xc5\xa1\xc4\x87a) do 24,9\xc2\xa0\xc2\xb0C (Sutivan). De\xc5\xbeja je najve\xc4\x8d v zimskih mesecih. V Pra\xc5\xbenicah okoli 1480\xc2\xa0mm, v Sutivanu pa okoli 870\xc2\xa0mm. Od vetrov pihata jugo in burja, poleti pa z morja piha maestral.\n_START_SECTION_\nZgodovina\n_START_PARAGRAPH_\nBra\xc4\x8d je neprekinjeno naseljen \xc5\xbee od neolitika, kar dokazujejo najdbe v jami Kopa\xc4\x8dina, ki se nahaja med Dolnim Humcem in Supetrom. Prvi poznani prebivalci otoka so bili Iliri. V antiki se je otok imenoval \xc2\xbbBrattia\xc2\xab. Ostanki iz Rimske dobe, pa so vidni po celem otoku. V \xc4\x8dasu vladanja cesarja Dioklecijana so pri\xc4\x8deli izkori\xc5\xa1\xc4\x8dati kamnolom pri \xc5\xa0kripih. V zgodnjem srednjem veku Bra\xc4\x8d pripada Bizantinskemu cesarstvu, v 9. stoletju pa so ga osvojili hrva\xc5\xa1ki slovani._NEWLINE_Zaradi nevarnosti piratskih napadov se je pri\xc4\x8delo prebivalstvo seliti v notranjost otoka. Skozi stoletja se zamenja ve\xc4\x8d lastnikov in v obdobju 1420-1779 pride Bra\xc4\x8d v lastni\xc5\xa1tvo Bene\xc5\xa1ke republike. V tem \xc4\x8dasu so na otoku nastala nova obalna naselja z obrambnimi trdnjavami (Povja, Pu\xc4\x8di\xc5\xa1\xc4\x87a, Sutivan), medtem ko naselja v notranjost pri\xc4\x8dnejo izgubljati na pomenu. Po propadu bene\xc5\xa1ke republike pripada Bra\xc4\x8d do 1806 Avstro-Ogrski, kraj\xc5\xa1i \xc4\x8das je tudi baza carske     ruske   flote v jadranu.'